Oficialusis leidinys L 349 , 24/12/1998 p. 0012 - 0014



Tarybos reglamentas (EB) Nr. 2802/98 1998 m. gruodžio 17 d. dėl žemės ūkio produktų tiekimo Rusijos Federacijai programos EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę [1], kadangi Bendrija taiko intervencines priemones ir dėl to turi žemės ūkio produktų atsargų; kadangi kai kurių Rusijos rinkai tiekiamų žemės ūkio produktų jau trūksta ir šis trūkumas artimiausiais mėnesiais gali būti dar didesnis; kadangi tarptautinė bendruomenė jau imasi spręsti šią padėtį, ir Bendrija taip pat privalo prisiimti kai kurias pareigas; kadangi dėl to reikia tiekti Rusijos Federacijai (toliau – Rusijai) žemės ūkio produktus, siekiant pagerinti jos maisto pasiūlą, atsižvelgiant į skirtingą padėtį vietose ir nepakenkiant laisvos maisto rinkos tendencijoms; kadangi, be to, išimties tvarka intervenciniai produktai, perdirbti arba tokie, kokie yra, pirmiausia turėtų būti siunčiami į Rusiją; kadangi tais atvejais, kai nėra intervencinių atsargų, taip pat turėtų būti galima įsigyti žemės ūkio produktų Bendrijos rinkoje; kadangi ši veikla padės pagerinti nestabilią Rusijos gyventojų padėtį ir kartu padės sureguliuoti žemės ūkio rinkas; kadangi turėtų būti nustatyti reikalavimai, kaip užtikrinti, kad ši operacija būtų tinkamai vykdoma ir numatytos nuostatos dėl tiekimo išdėstymo; kadangi šios operacijos organizavimo detalės, įskaitant produktų paskirtį, turi būti nustatytos Bendrijos ir Rusijos sudarytame memorandume; kadangi pagal tą memorandumą Rusijos institucijos turi būti atsakingos už produktų pardavimą vietinėse rinkose tokiomis kainomis, kurios tų rinkų netrikdo, ir už grynųjų įplaukų panaudojimą socialinėms priemonėms; kadangi Komisija turėtų būti įpareigota derėtis ir sudaryti šį susitarimą; kadangi siekdama padėti pasiekti šios operacijos tikslus, Komisija turėtų būti įpareigota imtis būtinų veiksmų, įskaitant tiekimo atidėjimo ir laikiną sustabdymą, atsižvelgdama į atsiradusius sunkumus, jei nebevykdomi nustatyti reikalavimai; kadangi Komisija ieško išorėje, kartu ir Rusijos Federacijoje, techninės pagalbos, kuri padėtų atlikti monitoringą, auditą, kontrolę ir operacijos vykdymo vertinimą; kadangi dėl skubumo Komisija gali taikyti apribotas procedūras arba privačias sutartis, ypač monitoringo ir kontrolės tikslais; kadangi nepaisant visų atsargumo priemonių, kurių buvo ir dar bus imtasi, operacija neišvengiamai yra susijusi su jai būdinga rizika; kadangi galiojančia bendrojoje žemės ūkio politikoje tvarka Komisija turėtų priimti operacijos vykdymo taisykles; kadangi atsižvelgiant į poreikį, svarbu, kad produktai kuo greičiau pasiektų paskirties vietas; kadangi tiekimą reikėtų pradėti tuoj pat, o jo sąnaudas turėtų apmokėti Europos žemės ūkio orientavimo ir garantijų fondo Garantijų skyrius, PRIĖMĖ ŠĮ REGLAMENTĄ: 1 straipsnis 1. Vadovaujantis šio reglamento sąlygomis Rusijai nemokamai tiekiami žemės ūkio produktai, nurodyti 3 straipsnyje, kurie yra sukaupti vykdant intervenciją arba, jei jų nėra sukaupta, bus įsigyjami Bendrijos rinkoje. 2. Produktai turi būti tiekiami regionams, nustatytiems bendru Bendrijos ir Rusijos susitarimu, kuriems labiausiai jų reikia. 3. Tiekimas išdėstomas taip, kaip nustatyta pasitarus su Rusijos valdžios institucijomis. 4. Operacijos sąlygos nustatomos Bendrijos ir Rusijos susitartame memorandume, kurį pasirašo Komisija. Sąlygos, už kurias atsakingos Rusijos valdžios institucijos, apima pateiktų produktų pardavimą vietinėse rinkose kainomis, kurios netrikdo regiono rinkos, ir grynųjų pardavimo įplaukų paskirstymo principą išskirtinai socialinėms priemonėms. Išskirtiniais atvejais pateikti produktai gali būti išdalinti nemokamai vargingiausiems atitinkamų regionų žmonėms. Šis memorandumas taip pat taikomas Rusijos valdžios institucijų pagalbai ir bendradarbiavimui pirmiausia su Audito Rūmais ir Komisijos tuo tikslu įgaliotomis išorės įstaigoms, vykdant Rusijos teritorijoje monitoringą, auditą, kontrolę ir vertinimą. 2 straipsnis 1. Produktai tiekiami neperdirbti arba perdirbti Bendrijoje. 2. Šios priemonės taip pat gali būti susijusios su turimais maisto produktais arba produktais, kurie įsigyjami rinkoje, apmokant už juos produktais iš intervencinių atsargų ir priklausančiais tai pačiai produktų grupei. 3. Tiekimo sąnaudos, įskaitant vežimą į uostus arba pasienio punktus, išskyrus iškrovimą ir atitinkamais atvejais perdirbimą Bendrijoje, nustatomos viešo konkurso tvarka arba dėl skubos ar maršrutų sunkumų – apriboto konkurso tvarka. 4. Už produktus, tiekiamus pagal šį reglamentą, žemės ūkio produktų eksporto mokesčių grąžinimas nesuteikiamas. 3 straipsnis Didžiausi nemokamai tiekiami kiekiai yra tokie: - paprastieji duonai kepti tinkamos kokybės kviečiai: 1000000 tonų, - duonai kepti tinkamos kokybės rugiai: 500000 tonų, - malti ryžiai: 50000 tonų, - kiauliena: 100000 tonų skerdenų ekvivalento, - jautiena: 150000 tonų skerdenų ekvivalento, - lieso pieno milteliai: 50000 tonų. 4 straipsnis 1. Už operacijos vykdymą pagal šio Reglamento sąlygas yra atsakinga Komisija. Komisija atideda vienos ar kelių operacijos dalių vykdymą arba jį laikinai sustabdo, jei ji nėra užtikrinta, kad operacija vykdoma tinkamai, ypač jei nesilaikoma 1 straipsnio 4 dalyje minėtų memorandumo sąlygų. Ji imasi visų būtinų priemonių užtikrinti, kad tiekimas būtų įvykdytas planuotais etapais. Komisija, paskelbusi atvirus arba ribotus konkursus, arba privačiomis sutartimis, numatytomis Finansų reglamente, kviečiasi išorės, taip pat iš Rusijos, techninę pagalbą monitoringui, auditui, kontrolei ir operacijos vykdymo vertinimui atlikti. 2. Šio reglamento taikymo išsamios taisyklės priimamos Reglamento (EEB) Nr. 1766/92 [2] 23 straipsnyje arba atitinkamuose kitų reglamentų dėl bendro rinkų organizavimo straipsniuose nustatyta tvarka. 5 straipsnis Žemės ūkio produktų iš intervencinių atsargų buhalterinė vertė nustatoma Reglamento (EEB) Nr. 729/70 [3] 13 straipsnyje nustatyta tvarka. 6 straipsnis Veiksmams, vykdomiems pagal šį reglamentą, įskaitant sąnaudas, susidarančias taikant šio reglamento 4 straipsnio 1 dalies paskutinę pastraipą, taikomas Reglamento (EEB) Nr. 729/70 3 straipsnis. 7 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. gruodžio 17 d. Tarybos vardu Pirmininkas W. Molterer [1] 1998 m. gruodžio 16 d. pateikta nuomonė (dar nepaskelbta Oficialiajame leidinyje). [2] OL L 181, 19972 7 1, p. 21. Reglamentas su paskutiniais pakeitimais, padarytais Komisijos reglamentu (EB) Nr. 923/96 (OL L 126, 1996 5 24, p. 37). [3] OL L 94, 1970 4 28, p. 13. Reglamentas su paskutiniais pakeitimais, padarytais Komisijos reglamentu (EB) Nr. 1287/95 (OL L 125, 1995 6 8, p. 1). --------------------------------------------------